ไฟแนนเชียลไดเจสต์
AEONTS สำรองเพิ่มกดกำไร
21 ส.ค. 2554

AEONTS สำรองเพิ่มกดกำไร
บริษัท อิออน ธนสินทรัพย์ (ไทยแลนด์) หรือ AEONTS เปิดผลดำเนินงานประจำปี สิ้นสุดวันที่ 20 ก.พ. 2554 กำไรสุทธิ959.01 ล้านบาท คิดเป็นกำไรหุ้นละ 3.84 บาท ลดลง 2.56% เทียบกับช่วงเดียวกันปีก่อนกำไรสุทธิ 984.26 ล้านบาท หรือ 3.94 บาทต่อหุ้น แต่กำไรจากการดำเนินงานเพิ่มขึ้น 1% เป็น 1,402ล้านบาท 
สาเหตุหนึ่งที่ทำให้กำไรสุทธิลดลงเนื่องจากบริษัทมีรายได้จากสินเชื่อเงินกู้รวม 3,765 ล้านบาท ลดลง 8% จากงวดเดียวกันของปีก่อน เพราะบริษัทยังคงเข้มงวดในการพิจารณาสินเชื่อเพื่อรักษาคุณภาพของลูกหนี้ ขณะเดียวกัน บริษัทมีหนี้สูญและหนี้สงสัยจะสูญเพิ่มขึ้น 18% เป็นจำนวน 3,309 ล้านบาท หรือคิดเป็นอัตราส่วน 33% ของรายได้รวม เพื่อให้สอดคล้องกับมาตรฐานบัญชีใหม่และยังเป็นการสำรองเพิ่มขึ้นในส่วนของลูกค้าที่ยังไม่สามารถชำระหนี้ได้เนื่องจากประสบอุทกภัยในช่วงเดือน ต.ค.พ.ย.ที่ผ่านมา
ด้านราคาหุ้น AEONTS ปิดที่ 34 บาท ลดลง 0.25 บาท